

**Еуразиялық экономикалық комиссиясы алқасының 2012 жылғы 7 наурыздағы № 6 шешіміне өзгерістер енгізу туралы**

Еуразиялық экономикалық комиссия Алқасының 2023 жылғы 27 желтоқсандағы № 184 шешімі

      Еуразиялық экономикалық комиссия туралы ереженің 7 және 44-тармақтарына сәйкес (Еуразиялық экономикалық одақ туралы 2014 жылғы 29 мамырдағы шартқа тіркелген № 1 қосымша) Еуразиялық экономикалық комиссиясының алқасы **шешті:**

      2012 жылғы 7 наурыздағы Еуразиялық экономикалық комиссиясы алқасының "Сауда жөніндегі консультативтік комитет туралы" №6 шешіміне қосымшаға сәйкес өзгерістер енгізілсін.

      Осы шешім ресми жарияланған күнінен бастап 30 күнтізбелік күн өткен соң күшіне енеді.

|  |  |
| --- | --- |
| *Еуразиялық экономикалық комиссиясы*  *алқасының төрағасы* | *М. Мясникович* |

|  |  |
| --- | --- |
|  | Еуразиялық экономикалық  комиссиясы алқасының  2023 жылғы 27 желтоқсандағы №184 шешіміне ҚОСЫМША |

**Еуразиялық экономикалық комиссиясы алқасының 2012 жылғы 7 наурыздағы № 6 шешіміне енгізілетін ӨЗГЕРІСТЕР**

      1. Кіріспеде "Еуразиялық экономикалық комиссиясы туралы 2011 жылғы 18 қарашадағы шарттың 19-бабымен" деген сөздер "Еуразиялық экономикалық комиссиясы туралы ереженің 7 және 44-тармақтарымен (Еуразиялық экономикалық одақ туралы 2014 жылғы 29 мамырдағы шартқа тіркелген № 1 қосымша)" деген сөздермен ауыстырылсын.

      2. 5-тармақтың күші жойылды деп танылсын.

      3. Көрсетілген шешіммен бекітілген Сауда жөніндегі консультативтік комитет туралы ережеде:

      а) мәтін бойынша тиісті түрдегі және септіктегі "Тараптар" деген сөз тиісті түрдегі және септіктегі "мүше мемлекеттер" деген сөздермен ауыстырылсын;

      б) 1-тармақтың екінші және үшінші абзацтары мынадай редакцияда жазылсын:

      "Комитеттің негізгі міндеті осы Ережеге сәйкес Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) өкілдерімен Жоғары Еуразиялық экономикалық кеңестің, Еуразиялық үкіметаралық кеңестің және Еуразиялық экономикалық комиссияның (бұдан әрі – Комиссия) халықаралық шарттары мен актілерінің жобалары жөніндегі сауда мәселелері бойынша консультациялар өткізу болып табылады.

      Комитет өз қызметінде Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық одақ туралы 2014 жылғы 29 мамырдағы шартты (бұдан әрі – Шарт), Одақ құқығын құрайтын басқа да халықаралық шарттар мен актілерді, Еуразиялық экономикалық комиссияның Жұмыс регламентін, сондай-ақ осы Ережені басшылыққа алады.";

      в) 6-тармақта:

      1-тармақшадағы "Кеден одағының (бұдан әрі – КО СЭҚ ТН)" деген сөздер "Еуразиялық экономикалық одақтың" деген сөздермен ауыстырылсын;

      2-тармақшадағы "Кеден одағының (бұдан әрі – КО БКТ)" деген сөздер "Еуразиялық экономикалық одақтың" деген сөздермен ауыстырылсын;

      3-тармақшадағы "КО БКТ" деген сөздер "Еуразиялық экономикалық одақтың бірыңғай кедендік тарифі" деген сөздермен ауыстырылсын;

      6- тармақша алып тасталсын;

      7-тармақшадағы "Кеден одағының бірыңғай кедендік аумағы" деген сөздер "Одақтың кеден аумағы" деген сөздермен ауыстырылсын;

      8-тармақша алып тасталсын;

      9-тармақша мынадай редакцияда жазылсын:

      "9) одақтың кедендік аумағында Шарттың 46-бабында айқындалған үшінші елдермен саудада бейтарифтік реттеудің бірыңғай шараларын енгізу, қолдану, ұзарту және жою;";

      10 – 14 тармақшалар алып тасталсын;

      15- тармақша мынадай редакцияда жазылсын:

      "15) үшінші елдермен саудада бейтарифтік реттеу шаралары қолданылатын тауарлардың бірыңғай тізбесіне өзгерістер мен толықтырулар енгізу;";

      мынадай мазмұндағы 151 және 152- тармақшалармен толықтырылсын:

      "151) мүше мемлекеттердің үшінші елдермен саудада мүше мемлекет біржақты тәртіппен енгізетін бейтарифтік реттеудің уақытша шараларын қолдануы;

      152) Комиссияның құзыретіне жатқызылған бейтарифтік реттеу саласындағы өзге де мәселелер;";

      16 және 17-тармақшалардағы "шет мемлекеттерден шыққан және Кеден одағының бірыңғай кедендік аумағына арналған" деген сөздер "үшінші елдерден шыққан және Одақтың кедендік аумағына әкелінетін" деген сөздермен ауыстырылсын;

      г) 14-тармақтағы "бағыттаушы" деген сөз "бағыттаушы" деген сөзбен ауыстырылсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК